ירח המרד

ירח המרד (באנגלית: Rebel Moon) הוא סרט אופרת חלל אפית פעולה-הרפתקאות אמריקאי. הסרט בוים על ידי זאק סניידר שגם שותף לתסריט עם שאי האטן וקורט ג'ונסטאד, בהתבסס על סיפור שיצר גם עם ג'ונסטאד.<ref name=":0"></ref> הסרט מציג אנסמבל שחקנים הכולל את סופיה בוטלה, צ'ארלי האנם, דג'ימון הונסו, ג'נה מאלון, ריי פישר, ביי דונה, קורי סטול, אד סקריין, קרי אלווס ואנתוני הופקינס. סניידר תיאר את הסרט כ"אפוס ענקי" וכמחווה לסרטי מלחמת הכוכבים וסרטיו של אקירה קורוסאווה עליהם גדל.<ref></ref>

הסרט יצא ב-22 בדצמבר 2023 בשירות הסטרימינג של נטפליקס וכן גם הקרנה מוגבלת בבתי הקולנוע. סרט המשך תוכנן להיות מצולם עם הסרט גב אל גב ויצא ב-12 באפריל 2024.

== תקציר העלילה ==
בעתיד הרחוק, מושבה שוחרת שלום הנמצאת בקצה הגלקסיה מאוימת בידי צבאותיו הגדולים של יורש העצר האכזרי בליסריוס, מה שמאלץ את האזרחים הנואשים לשלוח אישה צעירה עם עבר מסתורי למסע מסוכן ברחבי היקום בניסיון למצוא לוחמים בכוכבי לכת קרובים כדי להציל את המושבה ואת היקום כאחד.

== שחקנים ודמויות ==
{| class="wikitable"
!שחקנים
!דמויות
!אודות
|-
|סופיה בוטלה
|קורה
|הגיבורה הראשית של הסרט. אישה צעירה בעלת עבר מסתורי הנשלחת בידי אנשי המושבה כדי למצוא לוחמים בכוכבי לכת קרובים כדי להציל את הגלקסיה מפני בליסריוס
|-
|אד סקריין
|אדמירל נובל
|האנטגוניסט הראשי בסרט. שליח עריץ ואכזר המשרת תחת יורש העצר בליסריוס
|-
|דג'ימון הונסו
|גנרל טיטוס
|הגנרל של הצבאות של בליסריוס
|-
|צ'ארלי האנם
|קאי
|טייס ספינת חלל ושכיר חרב
|-
|מיכיל האוסמן
|גאנר
|איכר שאינו מוכשר למלחמה
|-
|ביי דונה
|נמסיס
|אלופת לחימה בחרב אשר חלקה הוא מכני
|-
|סטז נאיר
|טאראק
|לוחם ברברי עם היסטוריה מלכותית
|-
|ג'נה מאלון
|הרמדה
|ישות עכביש שמימית
|-
|אנתוני הופקינס
|ג'ימי
|אנדרואיד חכם ומכונת לחימה. הופקינס מדבב את הדמות בלבד
|-
|פרה פי
|בליסריוס
|יורש עצר המאיים על הגלקסיה עם הצבאות שלו
|-
|ריי פישר
|דריאן
| rowspan="2" |צוות של אח ואחות הידוע בשם בלאדאקס המורד בשלטון
|-
|קלאופטרה קולמן
|דברה
|-
|סטיוארט מרטין
|
|
|-
|א. דאפי
|מיליוס
|פליט מעולם שנחרב אשר הפך ללוחם
|-
|קורי סטול
|
|
|-
|קרי אלווס
|
|
|-
|אלפונסו הררה
|
|
|-
|ריאן ריס
|
|
|-
|ריי פורטר
|
|
|}
== הפקת הסרט ==
=== פיתוח ===
הסרט שואב השראה מיצירותיו של אקירה קורוסאווה וסרטי מלחמת הכוכבים. הסרט החל גם בפיתוח כסרט מלחמת הכוכבים שסניידר העלה את הרעיון ללוקאס פילם, בפרק הזמן שבין סיום טרילוגיית הפריקוול בשנת 2005 לבין מכירתה של לוקאס פילם לחברת וולט דיסני בשנת 2012.<ref></ref> הרעיון הזה היה אמור להיות גישה בוגרת יותר על היקום של מלחמת הכוכבים. לאחר הרכישה, הפרויקט פותח מחדש על ידי המפיק אריק ניומן וסניידר עצמו, תחילה כסדרת טלוויזיה מקורית, לפני שהחליטו ללכת על סרט.<ref name=":0" />

סניידר סיפר בריאיון לפודקאסט: "אנחנו דיברנו על זה אבל זה אף פעם לא קרה", והוסיף: "עבדתי על זה, אבל זה היה רחוק מהיקום של מלחמת הכוכבים. בזמנו, לא היה כאילו מלחמת הכוכבים, זה היה ממש באמצע הזמן. ממש אחרי שהם עשו את טרילוגיית הפריקוול ולפני המכירה לדיסני. הרעיון שלי היה שייתנו לי את המפתחות ואני אצא עם זה לסיבוב".<ref></ref>

ביולי 2021, דווח כי בעקבות אותה עסקת דיסני-לוקאס פילם, סניידר והמפיק אריק ניומן פיתחו מחדש את הפרויקט בתחילה כסדרת טלוויזיה ולאחר מכן כסרט קולנוע, וחברת נטפליקס, כחלק מהעסקה הגדולה שעליה חתם סניידר עמם בין היתר כדי ליצור את "צבא המתים" ו"צבא הגנבים", החליטו להפיק את הפרויקט אותו תיאר סניידר כ"אפוס ענקי. סצנת הפתיחה ההיא ב'איש הפלדה' על כוכב קריפטון, הסרט הזה פשוט קריפטון על סטרואידים" והוסיף כי "הסרט הזה הוא אני שגדלתי כמעריץ של קורוסאווה ומלחמת הכוכבים. זו אהבתי למדע בדיוני והתקווה הגדולה שלי שזה יהפוך ממש ליקום שנבנה כי ביליתי את השנתיים-שלוש האחרונות בבנייה ועבודה על היקום הזה... כל פינה הייתה חייבת להיצבע ולהצטייר. יצרתי עיצובים וציורים כדי להדגיש באיזה עולם מדובר".

=== ליהוק ===
ב-2 בנובמבר 2021, אושר רשמית כי השחקנית סופיה בוטלה תשתתף בסרט.<ref></ref> ב-9 בפברואר 2022, סניידר הודיע על ליהוקם של צ'ארלי האנם, דג'ימון הונסו, ביי דונה, ג'נה מאלון, סטז נאיר וריי פישר, שאיתו עבד בסרט "ליגת הצדק: גרסת סניידר". מאוחר יותר באותו החודש, הוכרזו ליהוקם של רופרט פרנד וסטיוארט מרטין.<ref></ref><ref></ref> ב-8 באפריל 2022, קרי אלווס, קורי סטול, מיכיל האוסמן ואלפונסו הררה הצטרפו לקאסט.<ref></ref> ב-16 במאי 2022, אושר שהשחקן אד סקריין יחליף את פרנד כהאנטגוניסט הראשי של הסרט, שפרש מההפקה עקב אי התאמה בלוחות הזמנים, בנוסף לוהקו קלאופטרה קולמן, פרה פי, ריאן ריס.<ref></ref> ב-8 ביוני 2022, סניידר אישר בחשבון הטוויטר שלו על הצטרפותו של אנתוני הופקינס, אשר יתרום את קולו לדמותו של ג'ימי האנדרואיד.

=== צילומים ===
הצילומים לסרט החלו ב-19 באפריל 2022,<ref name="IGN film begin"></ref> כשסניידר שיתף תמונה ראשונה מהסט בחשבון הטוויטר באותו יום.<ref name="Snyder tweet"></ref> הם המשיכו עד 2 בדצמבר,<ref name=":1"></ref><ref name=":12"></ref> עם 152 ימי צילום שהתקיימו בקליפורניה, כדי להיתאם עם המיסים שעומדים בסך 83 מיליון דולר על רבים מהפרויקטים הבאים של נטפליקס ואלו שיצטלמו בקליפורניה.<ref></ref>

=== מוזיקה ===
בינואר 2023, ג'נקי XL נחשף בתור מלחין בסרט. ג'נקי ביצע בעבר את הפסקולים לסרטים בבימויו של סניידר: "באטמן נגד סופרמן: שחר הצדק" (2016), "ליגת הצדק: גרסת סניידר" (2021) ו"צבא המתים" (2021), כמו כן גם לסרט "300: עליית האימפריה" (2014) שהיה תחת הפקתו של סניידר.<ref name="Holkenborg" />

== הפצה ==
הסרט צפוי לצאת בנטפליקס ב-22 בדצמבר 2023, כפי שנחשף לראשונה באמצעות תצוגה מקדימה של סרטי נטפליקס לשנת 2023 שפורסמה ביוטיוב ב-18 בינואר 2023.<ref></ref> סניידר חשף שלסרט תהיה גרסה מורחבת בסיווג R, בנוסף לגרסה המקורית שלו.<ref></ref>

== עתיד ==
כשדיבר על עתידו של הסרט כזכיינות, סניידר אמר: "התקווה שלי שזה יהפוך גם ל-IP מסיבי וליקום משותף שניתן לבנות הלאה". ב-9 בפברואר 2022, נחשף שהסרט יהיה בעל שני חלקים, כאשר שניהם מצולמים גב אל גב. ב-22 באוגוסט 2022 אושר ונחשף כותרתו של "ירח המרד חלק 2".<ref></ref> ב-3 באפריל 2023 נחשף שהסרט הוא הראשון מתוך טרילוגיה.<ref name="TrilogyPlanned"></ref>

=== במדיה אחרת ===
ב-20 במרץ 2023, סניידר חשף שמשחק תפקידים ממוחשב המבוסס על הסרט נמצא בפיתוח, לצד סרט הנפשה קצר ורומן גרפי.<ref></ref><ref></ref> באותו חודש, נחשף בנוסף שהסרט יעובד לרומן וכי הוא נמצא בשלבי עבודה ב-Titan Books ונכתב על ידי ו. קסטרו.

== קישורים חיצוניים ==
* 

== הערות שוליים ==

קטגוריה:סרטי זאק סניידר
קטגוריה:סרטי 2023
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטים באנגלית
קטגוריה:זיכיונות: סרטים וסדרות
קטגוריה:נטפליקס: סרטים
קטגוריה:סרטי מדע בדיוני מ-2023